ANC in Gauteng, Lesufi kap terug oor veldtog | Maroela Media
Die ANC in Gauteng het in die bresse getree vir Panyaza Lesufi nadat AfriForum met 'n veldtog begin het om die provinsiale LUR vir onderwys se afdanking te eis.
Lesufi het ook op AfriForum se veldtog gereageer. "Die struggle duur voort. Ons sonde is om na al ons kinders om te sien sodat hulle toegang tot kwaliteitonderwys het. Al ons skole behoort aan al ons kinders," het Lesufi getwiet.
AfriForum het Donderdag 'n memorandum aan David Makhura, Gautengse premier, oorhandig waarin Lesufi se kop geëis word. Strafregtelike klagte oor wanbesteding is ook teen Edward Mosuwe, hoof van die Gautengse onderwysdepartement, by die SAPD ingedien.
Lesufi het verder gereageer deur te sê rassisme moenie met rassisme beveg word nie. "Beveg rassisme met nierassigheid. Ons is trots daarop om 'n nierassige samelewing te bou wat die behoefte raaksien om ten alle tye vir die armes en weerloses te sorg."
Die ANC in Gauteng het gesê AfriForum se veldtog teen Lesufi is rasgedrewe, ondeurdag en verkeerd. "Dit is niks anders as 'n desperate poging om transformasie ten alle koste teen te staan nie," het Bones Modise, woordvoerder van die ANC in Gauteng, gesê.
Volgens Modise is dit geen geheim dat AfriForum 'n Afrikaner nasionalistiese groep is wat hoofsaaklik bestaan om die nalatenskap van ons verdeelde verlede te beskerm nie.
Ons is bewus daarvan dat Lesufi 'n teiken is vir diegene wat gekant is teen verandering in die samelewing, veral in die lig van sy werk om transformasie in die basiese onderwyssektor te weeg te bring.
Modise meen Lesufi kom veral onder skoot omdat hy 'n beroep doen dat skole wat uitsluitlik vir Afrikaanssprekendes toeganklik was, meer akkommoderend moet wees vir nie-Afrikaanssprekende leerders.
"Ons doen 'n beroep op alle Suid-Afrikaners om diegene wat ons kollektiewe pogings wil ondermyn om vir ons kinders onderwys te gee wat hulle bevry van die gebondenheid van ons hartseer verdeelde verlede wat deur die meerderheid Suid-Afrikaners verwerp is, te isoleer."
Henk Maree en Carien Bloem voor die kantore van die Gautengse departement van onderwys, (Foto: Alet Rademeyer)
Henk Maree, woordvoerder van AfriForum, het vroeër gesê dit is 'n skande dat premier Makhura toelaat dat Lesufi steeds sy amp beklee ondanks die skade wat hy die Gautengse onderwysstelsel en verhoudinge in die land reeds aangedoen het.
Die VF Plus en die Suid-Afrikaanse Instituut vir Rasseverhoudinge het ook al die Openbare Beskermer gevra om die skoolplasingstelsel te ondersoek.
Monique Taute, hoof van die teenkorrupsie-eenheid by AfriForum, sê die ouditeur-generaal se 2017-'18-verslag het bevind meer as R900 miljoen se onreëlmatige uitgawes die afgelope boekjaar deur die Gautengse onderwysdepartement aangegaan is.
Verskeie van AfriForum se afdelings staan gereed om met regstappe teen Lesufi te begin.
Sonder die ouers se skoolfooie sal die skole tot n stilstand kom en dit is ons reg om te betoog teen onregverdigheid ons brand en vernietig nie maar dwing die regering om met afriforum te onderhandel en as Lezufi in die slag bly dan se ek good ridden
Afriforum doen dinge volgens die boek. Nou is hulle rassiste. Lesufi is een van die grootste rassiste. Hulle praat van sy WERK wat hy doen. Al van hom wat werk is sy maag.
Kry hulle nie die boodskap nie. Ons kinders brand nie die skool af as hulle kwaad word vir die plaaslike ANC munisipaliteit nie.
Ons doen dinge eenvoudig nie op dieselfde manier nie
Cliché raak nou rêrig afgesaag: "Dis rassisme!" Sodra daar op politici se tone getrap word oor veral swak dienslewering en hulle in 'n hoek gedryf word, wil hulle die rassisme-kaart speel.
Nee wese dit gaan nie hier oor ras nie maar oor jou onbevoegdheid om jou werk ordentlik te doen.
Werk vir afstigting. Dié wat agterbly kan die ANC getrou dien en sien hoe SA terugbeweeg na die steentydperk.